OpenLLM-France/wikimedia huggingface dataset:
# Adela Pankhurst

Adela Constantia Mary Pankhurst Walsh, ezagunagoa Adela Pankhurst izenez (Manchester, Erresuma Batua, 1885eko ekainaren 19a – Sydney, Australia, 1961eko maiatzaren 23a) britainiar sufragista eta aktibista politikoa izan zen, Ingalaterran jaioa, baina Australiako herritartasunekoa. Australiako Alderdi Komunistaren eta Australiako Lehen Mugimenduaren sortzaileetako bat izan zen.

## Biografia

Adela Lancashiren (Ingalaterra) jaio zen, politikarekin estu lotutako familia batean: aita Richard Pankhurst sozialista eta Britainia Handiko Parlamenturako hautagaia izan zen, eta haren ama Emmeline Pankhurst, baita Sylvia eta Christabel ahizpak ere, mugimendu sufragista britainiarreko buru izan ziren. Adelak Studley Hortculturales College andereñoen ikastetxean ikasi zuen, Warwickshire hirian eta Mánchesterko andereñoentzako eskolan. Adela gaztea zela sartu zen amak eta ahizpek sortutako emakumearen Batasun Politiko eta Sozialean.

### Jazarpenagatik Australiara

Familia osoa bizitzen hasi zen jazarpenaren ondorioz, Adela Australiara joan zen 1914an.

## Lan ibilbidea

Lehen Mundu Gerran, Vida Goldstein sufragistak Melbourneko Emakumeen Bake-armadaren laguntzaile gisa errekrutatu zuen. Pankhurstek Put Up the Sword (Altxatu ezpata) liburua idatzi zuen. Gerraren aurkako panfleto ugariz gain, bilera publikoak egin zituen gerrarekin eta sufragismoarekin lotutako gaiak eztabaidatzeko. 1917ko abuztuan, Pankhurst atxilotu egin zuten Melbournen, elikagaien kostu handien aurkako ibilaldi batean. Urte horretako irailean, Tom Walshekin ezkondu zen, eta harekin seme bat eta bost alaba izan zituen. 1920an, Australiako Alderdi Komunistaren sortzaileetako bat izan zen. Handik urte batzuetara kanporatu zuten, ultraeskuindar ideologiarako joera hartu zuen eta.
Komunismoaz desilusionatuta amaitu zuen, eta 1927an Australiako Emakumeen Gremio izeneko mugimendu antikomunista sortu zuen. 1941ean, Australia Lehen Mugimendua ultraeskuindarraren sortzaileetako bat izan zen, Alemania naziarekin eta bere ardatzarekin sinpatia handiak zituena. 1939anJaponiara joan zen. 1942an atxilotu egin zuten, Bigarren Mundu Gerran etsaien bandoarekin izandako sinpatiarengatik.

## Erreferentziak

* ↑ La sufragista pacifista, Adela Pankhurst (1885-1961). 2015-08-11 (Noiz kontsultatua: 2023-12-14).
* ↑ Bartley, p. 16; Liddington and Norris, p. 74.
* ↑ Sparrow, Jeff. (2015). «'Wayward suffragette' Adela Pankhurst and her remarkable Australian Life» The Guardian.
* ↑ Smart, Judith. (1986). «Feminists, food and the cost of living demonstrations in Melbourne August-September 1917» Labour History (50): 113-131. doi:10.2307/27508786..
* ↑ Sparrow, Jeff. (2015). «'Wayward suffragette' Adela Pankhurst and her remarkable Australian Life» The Guardian.
* ↑ Verna Coleman. Adela Pankhurst: The Wayward Suffragette 1885-1961 Melbourne University Press, 1996

## Kanpo estekak

* Las sufragistas filma
* Datuak: Q353769
* Multimedia: Adela Pankhurst / Q353769
# Ad hominem argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad hominem argudioa (latinez: argumentum ad hominem, «pertsonaren aurkako argudioa») da eztabaida batean argudiotzat falazia erabiltzea, arrazoi egokien ordez; hain zuzen ere, baieztapen bat aldezten duen pertsona gaitzestearen falazia, edo pertsona hori bere ezaugarri edo ideiengatik erasotzearena, horrela baieztapenaren sinesgarritasuna ezeztatzeko asmoz.
Telebistan ikus daitezkeen eztabaida politiko asko horren erakusgarri dira: arrazoiak oihuka eta besteen argudioak gutxietsiz ezarri nahi dituzten tertuliakideek ad hominem argudioa erabiltzen dute askotan aurkako alderdiaren iritziei aurre egiteko, norberaren argudioei inolako kritikarik egin gabe, objektibotasunik gabe, eta iritzi guztiak hizlarien joera ideologikoak markatuta.
Ad hominem argudioaren bidez eraso zaion pertsona, zehazki, emakumezkoa dela adierazteko, argumentum ad mulierem edo argumentum ad feminam terminoak erabiltzen dira. Ez dago adierazpen baliokiderik, eraso egin zaiona gizonezkoa dela zehazteko.

## Adibide batzuk

PPko Celia Villalobos diputatuak, adibidez, Podemoseko diputatuei eta haien itxurari buruz hitz egin zuen, ordura arte Diputatuen Kongresuan ohikoa zen traje eta gorbataz osatutako jantziaz aldentzen zirelako. Hain zuzen ere, hau esan zuen Alberto Rodríguez Rodríguez diputatuari buruz: “niri berdin dit rastak eramatea, baina garbiak eraman ditzala, niri zorriak ez kutsatzeko”. Telebistan egindako adierazpen horiekin, Villalobosek, Podemoseko diputatuaren iritziak argudioekin kritikatu beharrean, itxura mespretxatuz saiatu zen haren ideiak zapuzten.
Baina, horrelakoak ez dira bakarrik telebistan ikusten. Gure egunerokoan ere ohikoa da, adibidez, mugimendu feministaren kontrako arrazoiak ematerakoan “feminazi” hitza erabiltzea. Horrela, feministen aldarrikapen eta iritziei kontra egiteko arrazoiak errespetuz adierazi ordez, eraso egiten da haren alde dauden pertsonak gaitzesten saiatuz. Hau da, feminista bat nazi batekin parekatzen da, gizabanakoa (feminista) eta mugimendua (feminismoa) difamatzen saiatuz.

## Erreferentziak

* ↑ Zientzia, Elhuyar. (2020-11-12). «8. Kontuz falaziekin» Zientzia.eus (Noiz kontsultatua: 2020-11-25).
* ↑ (Frantsesez) Olivesi, Aurélie. (2010-04-05). «L’interrogation sur la compétence politique en 2007 : une question de genre ?» Quaderni. Communication, technologies, pouvoir (72): 59–74. doi:10.4000/quaderni.486. ISSN 2105-2956. (Noiz kontsultatua: 2023-10-02).
* ↑ (Ingelesez) Sommers, Christina. (1991ko martxoa). «Argumentum ad feminam» Journal of Social Philosophy 22: 5–19..

## Kanpo estekak

* Datuak: Q189183
# Ad kalendas græcas

Ad kalendas græcas latinezko esapide bat da, zerbait inoiz ez dela egingo adierazten duena. Hitzez hitz, «kalenda grekoetarako» esan nahi du, hau da, existitzen ez den aldi baterako atzeratzen du eginkizuna.
Suetoniok dio (Suetonio, Augustoren bizitza, 87) senitarteko solasaldietan Augustok erabiltzen zuela norbaitek ez zuela ordainduko adierazteko, egutegi grekoan ez baitzegoen kalendarik. Hemendik dator esapidea «inoiz ere ez» adierazteko erabiltzea, edo egunik gabe atzeratu diren tramiteak izendatzeko.
| « | Cotidiano sermone quaedam frequentius et notabiliter usurpasse eum, litterae ipsius autographae ostentant, in quibus identidem, cum aliquos numquam soluturos significare uult, 'ad K(a)l(endas) Graecas soluturos' ait. | » |
| Suetonio, Augustoren bizitza, 87 ||
Antzeko esanahia duten esapideak, euskaraz:
* asto arrak umea egin orduko
* oiloak pixa egin arte

## Erreferentziak

* ↑ Suetonio, Augustoren bizitza, 87.

## Kanpo estekak

* Datuak: Q2586595
# Ad logicam argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad logicam argudioa zerbaiten faltsutasuna baieztatzean datza, logikaren aurkako arrazonamendutik sortzen delako. Hau gezurrezkoa da, arrazonamendu baten baliozkotasunak edo baliogabetasunak ez baitu nahitaez determinatzen haren konklusioaren faltsutasuna edo egia.
Adibidez:
* A: "Katuek ilea dute eta, Felixek ilea duenez, orduan katu bat da". Ez (non sequitur).
* B: "Ilea edukitzeak ez du katua denik frogatzen, txakur bat edo beste animalia bat izan baitaiteke". Bai (ezeztapen balioduna). "Beraz, ez da katu bat". Ez (ad logicam argudioa).
* A: "Baina Felix nire katua da". Premisa, proposamen egiazkoa edo faltsua.
Ilea duelako Felix katua denik egia ez den arren, Bk Felix katua ez dela ondorioztatzeko akatsa egin zuen, hasierako argudioa okerra izan zelako. Horrek ez du esan nahi arrazoi duenik; izan ere, argudiorik eta frogarik ematen ez bada, Felixen identitateak ezezaguna izaten jarraituko du.
Beste adibide bat:
* A: 2ren erro karratua irrazionala da, Euklidesek hala esan zuelako.
* B: zure arrazonamendua faltsua da; beraz, 2ren erro karratua ez da irrazionala.
Egia da A-k falacia ad verecundiam erabiltzen duela, baina B-k beste falazia bat erabiltzen du, 2ren erro karratua irrazionala ez dela baieztatzen duelako.

## Kanpo estekak

* Datuak: Q776991
# Ad nauseam argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad nauseam argudioa latinezko esaldia da, eztabaida batek goragale edo nazka sorrarazi arte jarraitzen duenean aipatu ohi da. Adibidez: "Gai hau ad nauseam eztabaidatu da", auzia hainbeste eztabaidatu denez, jendea gaiarekin gogaitu edo nazkatu egin da.
Argumento ad nauseam pertsona batek edo gehiagok luzaro errepikatuz enuntziatu jakin baten alde argudiatzen den falazia da. Argudio horretara jotzeak esan nahi du aldeetako batek alferrikako eztabaida eragiten duela, indargabetu ezin dituen arrazoibideetatik ihes egiteko, aurretik eztabaidatu, azaldu edo ezeztatutako alderdiak errepikatuz.
Herri-kondairak indartzeko ohiko mekanismoa da, baieztapen egiazko edo faltsu batzuk errepikatuz, gizabanako baten edo gizartearen sinesmenen zati gisa finkatu arte, egia ukaezin bihurtuz.
Falazia honen egitura honakoa da :
* A-k B baieztatzen du.
* B elkarrizketan etengabe errepikatzen da.
* Beraz, B azkenean egia bihurtzen da.

## Erreferentziak

* ↑ (Ingelesez) Sánchez, Francisco José. «Paralogismos y sofismas del discurso político español. La falacia en un corpus de debates parlamentarios» Anuario de Estudios Filológicos, 33 (Noiz kontsultatua: 2021-01-30).

## Kanpo estekak

* Datuak: Q345802
# Ad impossibilia nemo tenetur

Ad impossibilia nemo tenetur latinezko esapide juridikoa da eta, hitzez hitz, “inor ez dago behartuta ezinezkoa egitera” esan nahi du. Justinianoren Digestoan jasota dago (Digestum, 50,17,185).
Zuzenbide-printzipio honen arabera, inori ezin zaio ardurarik eskatu ezinbesteak bultzatuta ezin badu bete, derrigortasun bat betegarria izan behar da.
Hizketaldi arruntetan, onartutako konpromiso bat ez betetzea justifikatzeko erabiltzen da, ez betetze horretara ezinbesteak bultzatzen duenean. Antzeko esanahiarekin erabiltzen da euskaraz “ezinak ez du legerik” esamoldea.

## Erreferentziak

* ↑ Urrutia Badiola, Andres, Etxebarria Iturrate, Arantxa; Gallastegi Aranzabal, Cesar. (2012). Latinezko esamolde juridikoak,. Deustuko Unibertsitatea,, 72 or. ISBN 978-84-9830-405-3..
* ↑ «Gotzon Garate - Atsotitzak - Online Kontsulta zerbitzua» www.ametza.com (Noiz kontsultatua: 2019-02-25).

## Kanpo estekak

* Datuak: Q764373
# Ad misericordiam argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad misericordiam argudioa sentimenduak manipulatzean argudio bat baliozkotzat jotzeko datzan falazia da.
Oro har, ez da falazia logikotzat hartzen, zigorra edo ondorioa saihesteko erabili ohi baita, batzuetan barregarriak diren aitzakien bidez. Ondorio hutsalaren falaziarekin bat dator.

## Egitura

Falazia honek honela funtzionatzen du:
* A-k B eusten dio.
* Errukia merezi du X zirkunstantziagatik; beraz, B egiazkoa da.

## Erreferentziak

* ↑ «Argumentum ad misericordiam» www.falacias.org (Noiz kontsultatua: 2021-01-30).
* ↑ Elgatofalaz. (2009-05-10). «verdaderamente falaz: Ad misericordiam (por la piedad):» verdaderamente falaz (Noiz kontsultatua: 2021-01-30).

## Kanpo estekak

* Datuak: Q732977
# Ad hoc (argipena)

Ad hoc propio edo espreski helburu bat betetzeko sortu, asmatu edo eratu dena izendatzeko latinezko esamoldea da. Erabilera zenbait ditu:
* ad hoc hipotesia, ikerketa edo teoria zientifiko baten garapenean sortutako oztopo bat gainditzeko hipotesi zientifikoa;
* informatikan, ad hoc sarea, sare informatiko deszentralizatua da, nodo zentralik ez duena.

## Kanpo estekak

* Datuak: Q986701
# Ad lazarum argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad lazarum argudioa zerbait proposatzen duena pobrea delako zerbait egia dela ondorioztatzean duen falazia mota bat da.
Egitura hau dauka:
* A-k B esaten du;
* A pobrea da,
* Beraz, B egia da.
Kontrako falazia argumento ad crumenam da.

## Adibideak

* Monjeek pobrezia botoak egin dituzte. Seguru asko horri esker argiztapen berezi bat lortu dute, jakintsuago egiten dituena.
* Enpresaburuen eta langileen arteko eztabaida batean arrazoia eman behar zaie langileei, pobreagoak direlako.
* Politikari honek bere soldata jaitsi du, beraz, ziur esaten duena zuzena dela.

## Kanpo estekak

* Datuak: Q2861099
# Ad multos annos

Ad multos annos latinezko esapidea da. Itzulpena euskaraz "Urte askotarako!" izango litzateke. Zerbait denboran irauteko gogoa adierazteko erabiltzen da. Berez, latinez egindako agurra da. Jatorri kristaua du zeren eta liturgian erabiltzen baita.
Hizkuntza orokorrean bizitza luzerako desio generiko gisa azaltzeko erabiltzen da.

## Erreferentziak

* ↑ https://www.ortografias.com/2019/06/ejemplos-de-ad-multos-annos.html

## Kanpo estekak

* Datuak: Q45352
* Multimedia: Ad multos annos / Q45352
# Aielo de Rugat

Aielo de Rugat Valentziako Erkidegoko udalerria da, Vall d'Albaida eskualdean eta Valentziako probintzian kokatua.
2009ko urtarrilaren 1eko erroldaren arabera 189 biztanle zituen. XIX. mendearen erdialdean Aielo de les Peres izena ere ematen zitzaion, herriko ekoizpenik ezagunena madaria zelakoan.

## Erreferentziak

* ↑ SOLER, Abel eta JORDÀ, Rafa: Aielo de Rugat. Geografia - història - patrimoni, Aielo de Rugateko Udala, 2007. 48.or.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalerriari buruzko informazioa duen webgunea.
* Datuak: Q538302
* Multimedia: Aielo de Rugat / Q538302
# Aierdi etxea

Aierdi etxea Hernanin dagoen XVII. mendeko eraikin barrokoa da eta 1964an ondare kultural izendapena jaso zuen. Hernaniko Kale Nagusiko 15 zenbakian dago eta herriko etxe deigarrienetakoa da.

## Ezaugarriak

Lauki zuzen formako oinplanoa du etxeak eta lau fatxadetatik bat ondoko etxeari lotuta dago. Beheko solairuaz gain, beste bi solairu ditu.
Aurrealdeko fatxada nagusia kareharriz eta adreiluz egina da. Adreilua margotua dago eta singular bihurtzen duen izaera ematen dio. Gainerako fatxadek ez dute aparteko dekoraziorik.
Beheko solairuan, bi ate eta bi leiho tartekatzen dira. Lehen solairuan, balkoi indibidualeko bi bao eta balkoi jarrai duen beste bi ditu. Azken solairuan lau balkoi banako daude, behekoekin simetrian. Balkoi guztiak burdin forjatuzkoak dira.
Armarria bat dago lehen solairuan, Aierditarren etxekoa, nahiko kontserbazio egoera onean dagoena. Halere, hau ez zen izan Aierditarren herrian zuten eraikin bakarra; Plaza Nagusiko beste eraikin bat familia berdinarena zen. Etxe honetan jaiotakoen artean, Joaquin Fernandez Aiarragarai aipatu daiteke, udaletxearen egilea.

## Iruditegia

* Aierdi etxeko armarria.

## Erreferentziak

* ↑ Bienes de Interés Cultural. (Noiz kontsultatua: 2017-09-23).
* ↑ Aierdi etxea :: Multimedia galeria :: Euskomedia. (Noiz kontsultatua: 2017-09-26).
* 1 2 «Aierdi etxea» diariovasco.com (Noiz kontsultatua: 2017-09-26).
* 1 2 Aierdi etxea / Casa Aierdi. (Noiz kontsultatua: 2017-09-26).
* ↑ Hernani - hiru.eus. (Noiz kontsultatua: 2017-09-26).

## Kanpo estekak

* Datuak: Q41098364
* Multimedia: Aierdi-arretxea / Q41098364
# Aielo de Malferit

Aielo de Malferit edo Aielo Valentziako Erkidegoko udalerria da, Vall d'Albaida eskualdean eta Valentziako probintzian kokatua.
2009ko urtarrilaren 1eko erroldaren arabera 4.679 biztanle zituen.

## Herritar ezagunak

* Nino Bravo, (1944-1973), abeslaria.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q508503
* Multimedia: Aielo de Malferit / Q508503
# Aientsa (Arantza)

Aientsa Arantzako kontzejua da. 2008ko urtarrilaren 1eko erroldaren arabera, herriak 69 biztanle dauzka.

## Demografia eta biztanleria

Aientsako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 83 | 83 | 83 | 79 | 75 | 74 | 74 | 69 | 69 |

## Ikus, gainera

* Arantza

## Kanpo estekak

* Datuak: Q12252909
* Multimedia: Aientsa / Q12252909
# Aieru (argipena)

Aieru hitzak adiera zenbait ditu:
* aieru, uste edo susmoa;
** zientzian, aierua, frogatu gabeko proposizioa, ustez egiazkotzat hartzen dena;
* aieru, seinale edo arrastoa;
* aieru edo begi-keinua.
# Aientsa

Aientsa izenak hainbat adiera ditu:
* Aientsa, Nafarroako Arantza udalerriko kontzejua.
* Aientsa, Nafarroako Donamaria udalerriko kontzejua.
* Aientsa, euskal deitura, ohikoan gaztelaniaz Ayensa idatzia.
* Ageza, Ezporogiko herria, euskaraz Aientsa eta Aiesa formekin agertu izan da zenbait izendegitan.
# Ahmose-Nefertari

Ahmose-Nefertari Egiptoko erregina izan zen Egiptoko XVIII. dinastiaren hasiera aldean (K.a. 1540 inguruan).
Iahmes Neferitaryren (Iˁḥ ms Nfr i t r y) izen greziartua da.

## Biografia

Seqenenra errege tebastarrak eta bere arreba Ahhotep damak osatutako senar-emazteen alabetako bat zen. Herrialdea gerra zibilean zegoenez, non tebastar tropak ehun urte lehenago herrialdea konkistatu zuten iparraldeko hiksoen aurka borrokan ari ziren, lehen unetik Ahmose Nefertari bere neba Amosis I.arekin ezkon hitza emana izan zen.
Gerraren ondorioz Seqenenra hiltzean, baita honen seme Kamose ere, hurrengo erregea Amosis I.a haurra izan zen, eta errege bikoteak, oraindik hamar urte ez zituztenak, erregina ama zen Ahhotepen laguntza jaso behar izan zuen, erregeorde bihurtu zena. Ahmose helduarora iritsi zenean eta gerra emaitza bikainekin jarraitu ahal izan zuenean, Egipto bere garairik oparo eta gailenenera iritsi zen, Inperio Berria, faraoi handien garaia, Tutmosis izenekoak, Ramses izenekoak eta Amenofis izenekoak kasu.
Ahmose-Nefertari ez zen bere senarragandik banandu, eta honengan izan zuen eraginak handia izan behar izan zuen, aurretik Errege Emazte Handi batek sekula jaso ez zituen ohoreak eta prerrogatiba politikoak izan baitzituen. Amonen bigarren profetesa kargua izan zuen, baina bere kargurik gogokoena, dirudienez Jainkoaren Emaztearena zen, dinastia osoan zehar ama eta alabaren artean pasa zen titulua errege odolaren purutasunaren zigilu bezala.
Amosis hil ondoren, erreginak bere seme nagusia Amenofis I.a erregea nola bihurtu zen ikusi zuen, eta bere aktibitatearekin jarraitu zuen oraindik Errege Emazte Handi bailitzan. Hau, beharbada, matriarkaren lider dohain nabarien ondorio zen, inolako zalantzarik gabe bere semeari inspiratu zion maitasunarekin batuta. Gainera, oso gutxi ezagutzen da Amenofis I.aren errege emazte handiari buruz, eta litekeena da kargu hori betetzeko prest ez egotea, eta, beraz bere amagatik aldatu zuen Amenofisek.
Ahmose-Nefertari oso edadetuta hil zen, ziur asko bere semearen erregealdiko azken urteetan. Ez da ezagutzen non lurperatua izan zen, baina litekeena da bere seme maitearekin lurperatua izana. Biak, beranduago, Deir el-Medinako hilobi eraikitzaileek jainkotuak izan ziren, ordenaren sortzailetzat hartuz.
Jainkoaren Emazte kargua belaunaldiz belaunaldi pasako zen errege familiako emakume handien artean, horietako lehenaren ondorengotzaren adierazle bezala, guztien amatzat hartua, Ahmose-Nefertari.
# Ahnatal

Ahnatal Alemaniako udalerria da. Hessen estatuan dago, [[Kassel (barrutia)|Kassel]] barrutian. 2014an 7.935 biztanle zituen 18,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q402210
* Multimedia: Ahnatal / Q402210
# Aho-gingil

Aho-gingila edo ubula ahosabai bigunaren atzealdearen erdian zintzilikaturik dagoen protuberantzia konikoa da, guruin albeolarrek eta muskuluek (tartean musculus uvulae izenekoa) osatua.
Ubula latinezko ūvula hitzetik dator, euskaraz "mahats txiki" esan nahi duena. Eztarriaren atzealdearekin batera, hots batzuk ahoskatzeko ezinbestekoa den arren, euskaraz ez ditugu kontsonante ubular hauek.

## Erreferentziak

* ↑ eMedicine Definition. .
* ↑ Finkelstein Y, Meshorer A, Talmi Y, Zohar Y, Brenner J, Gal R. (1992). «The riddle of the uvula.» Otolaryngol Head Neck Surg 107 (3): 444–50. PMID 1408233..

## Kanpo estekak

* Datuak: Q273538
* Multimedia: Palatine uvula / Q273538
# Ahmose

Ahmose hieroglifotan :
Ahmose edo Amosis ("Ilargiaren semea") Antzinako Egiptoko izena da, XVIII. dinastiaren hasieran ospetsua izan zena. Honako pertsonek izan zuten:
* Taa I.a, Senakhtenre Ahmose, Egiptoko XVII. dinastiaren faraioa
* Ahmose, Nebpehtyra Ahmose, Egiptoko XVIII. dinastiaren sortzailea, K.a. XVI. mendean gobernatu zuena.
* Khenemibra Ahmose edo Amosis II.a, Egiptoko XXVI. dinastiako faraoia, K.a. VI. mendean gobernatu zuena.
* Ahmose, Hatshepsut erregina-faraoiaren ama
* Ahmose-Nefertari, Iahmes Neferitary, XVIII. dinastiaren hasierako erregina
* Ahmose-Meritamon, XVIII. dinastiako erregina
* Ahmose-Sitkamose, XVII. dinastiaren amaierako egiptoar printzesa
* Ahmose Ametu, Hatshepsuten chatya.

## Kanpo estekak

* Datuak: Q402042
# Ahmosia

Ahmosia Tortricidae familiako sits genero bat da. Bere espezie tipoa Ahmosia galbinea da.

## Espezieak

| Espeziea | Irudia | Egoera |
| Ahmosia aspasiana | | daturik gabe |
| Ahmosia galbinea | | daturik gabe |

## Kanpo estekak

* Datuak: Q4696236
* Espezieak: Ahmosia
# Ahneby

Ahneby Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 214 biztanle zituen 3,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q402238
* Multimedia: Ahneby / Q402238
# Ahnsen

Ahnsen Alemaniako udalerria da. Saxonia Beherea estatuan dago, [[Schaumburg barrutia|Schaumburg]] barrutian. 2014an 1.090 biztanle zituen 3,43 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q402328
* Multimedia: Ahnsen / Q402328